איוואן טוני

איוואן בנג'מין אליג'ה טוני (באנגלית: Ivan Benjamin Elijah Toney; נולד ב-16 במרץ 1996) הוא כדורגלן אנגלי, שמשחק בעמדת החלוץ באל-אהלי ובנבחרת אנגליה.

== קריירה ==
=== נורת'האמפטון טאון ===
טוני, יליד נורת'האמפטון, והחל את דרכו במועדון של עיר הולדתו נורת'האמפטון טאון. הוא ערך את הופעת הבכורה שלו בקבוצה הראשונה ב-13 בנובמבר 2012, בתיקו 3–3 בגביע ה-FA נגד ברדפורד סיטי. בגיל 16 הוא הפך לשחקן הקבוצה הבוגרת הצעיר בתולדות המועדון.<ref></ref> השערים המקצועיים הראשונים שלו הגיעו ב-26 באפריל 2014, בניצחון 3–0 נגד דאגנהאם אנד רדברידג'.

=== ניוקאסל יונייטד ===
אחרי שכבש 13 שערים ב-60 הופעות בנורת'האמפטון בכל המסגרות, חתם טוני ב-6 באוגוסט 2015 בניוקאסל יונייטד על חוזה ארוך טווח.<ref></ref> הוא ערך את הופעת הבכורה שלו ב-25 באוגוסט בגביע הליגה, ב-26 בספטמבר שיחק את משחק הפרמיירליג הראשון שלו בניוקאסל, בתיקו 2–2 מול צ'לסי.

=== יציאה להשאלות ===
ב-9 בנובמבר 2015, הצטרף טוני לבארנסלי מהפוטבול ליג הראשונה בהשאלה לחודש. ב-24 במרץ 2016 חזר טוני לבארנסלי בהשאלה למשך שארית העונה.

בעונה שלאחר מכן הצטרף טוני לשרוסברי טאון מהפוטבול ליג הראשונה בהשאלה לחצי עונה. הוא כבש את השער הראשון שלו במועדון בניצחון 2–3 נגד לאולדהאם אתלטיק ב-3 בספטמבר.

לאחר שכבש 7 שערים ב-26 הופעות בכל המסגרות עבור שרסברי, עבר טוני לסקונטהורפ יונייטד גם היא מהפוטבול ליג הראשונה למשך שארית עונת 2016/2017.

ב-2 באוגוסט 2017 הצטרף טוני לויגאן את'לטיק לעונה אחת. הוא ערך את הופעת הבכורה שלו שלושה ימים לאחר מכן, בניצחון 1–0 על מילטון קינס דונס. השער הראשון שלו נכבש ב-19 באוגוסט, בניצחון 0–2 על אולדהאם אתלטיק.

טוני חתם על השאלה מחדש לסקונטהורפ יונייטד ב-11 בינואר 2018.

=== פיטרבורו יונייטד ===
טוני חתם בפיטרבורו יונייטד ב-9 באוגוסט 2018 על חוזה ארוך טווח. את הופעת הבכורה שלו ערך יומיים לאחר מכן בניצחון 1–4 על סאות'אנד יונייטד. טוני כבש תשע פעמים בשבעת משחקיו האחרונים בעונת 2019/2020 בטרם הופסקה הליגה בעקבות התפרצות נגיף הקורונה. הוא נבחר לשחקן העונה של הליגה, הפוטבול ליג הראשונה.<ref></ref>

=== ברנטפורד ===
ב-31 באוגוסט 2020 חתם טוני בברנטפורד מהצ'מפיונשיפ על חוזה לחמש שנים.<ref></ref> הוא כבש את שערו הראשון עבור ברנטפורד, בתיקו 1–1 מול מילוול ב-26 בספטמבר, בכל אחד משלושת המשחקים הבאים שלו, הוא כבש פעמיים, ופתח את העונה עם שבעה שערים בארבעה משחקים.

ב-8 במאי 2021 כבש טוני את שער הליגה ה-31 שלו מול בריסטול סיטי, וקבע שיא כיבושים בצ'מפיונשיפ לשחקן בעונה אחת.<ref name=":0"></ref> שיא אשר נשבר עונה לאחר מכן על ידי אלכסנדר מיטרוביץ'.<ref></ref>

ב-28 באוגוסט 2021 כבש שער בכורה בפרמייר ליג בתיקו 1–1 עם אסטון וילה. ב-5 במרץ 2022 כבש שלושער ראשון בפרמייר ליג בניצחון 1–3 על נוריץ' סיטי. בסך הכל כבש טוני 12 שערים בעונת הבכורה שלו בפרמייר ליג.

=== אל אהלי===
ב-30 באוגוסט 2024 חתם טוני באל-אהלי הסעודית לארבע שנים.

== קריירה בינלאומית ==
במרץ 2021, דווח כי טוני יזומן לנבחרת ג'מייקה, כחלק מתוכנית של התאחדות הכדורגל של ג'מייקה לנסות לזמן מספר שחקנים ילידי אנגליה בעלי מוצא ג'מייקני כדי להגדיל את סיכויי האומה להעפיל למונדיאל 2022.<ref></ref> נשיא התאחדות הכדורגל של ג'מייקה, מייקל ריקטס, טען כי טוני היה בתהליך של רכישת דרכון ג'מייקני כדי לשחק עבור הנבחרת.<ref></ref> למרות זאת, על פי הדיווחים, טוני דחה את הצעתה של ג'מייקה, שכן הוא שואף לייצג את ארץ מולדתו.<ref></ref>

ב-15 בספטמבר 2022, טוני קיבל את הזימון הראשון שלו לסגל הרחב של נבחרת אנגליה לקראת משחקי ליגת האומות נגד איטליה וגרמניה, הוא ישב על הספסל במשחק נגד גרמניה אך לא שותף. וגם לא זומן לסגל נבחרת אנגליה לקראת המונדיאל.

ב-16 במרץ 2023, זומן טוני פעם נוספת לסגל הנבחרת לקראת משחקי מוקדמות יורו 2024 נגד איטליה ואוקראינה.<ref></ref> ב-26 במרץ ערך את הופעתו הבכורה בניצחון 2-0 על .

== תארים ==
=== קבוצתיים ===
==== בארנסלי ====
* פרס הפוטבול ליג: 2015/2016

==== ויגאן את'לטיק ====
* הפוטבול ליג הראשונה: 2017/2018

=== אישיים ===
* מלך שערי הצ'מפיונשיפ: 2020/2021
* שחקן העונה בפוטבול ליג הראשונה: 2019/2020

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני נורת'האמפטון טאון
קטגוריה:כדורגלני ניוקאסל יונייטד
קטגוריה:כדורגלני בארנסלי
קטגוריה:כדורגלני ויגאן את'לטיק
קטגוריה:כדורגלני פיטרבורו יונייטד
קטגוריה:כדורגלני ברנטפורד
קטגוריה:כדורגלני אל-אהלי ג'דה
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-1996